Национален парк Маврово

thumb|250px|right| Мавровски падини
мини|Езерото во зима

**Маврово** — национален парк во западна Македонија кој зазема простор од 73.088 хектари и најголем е меѓу четирите национални паркови во Македонија. Како национален парк е прогласен во 1949 година и неговата географска положба е 41°40’N и 20°46’E. Во границите на паркот се опфатени планините: Кораб, Дешат, југозападните ограноци на Шар Планина, поголем дел од Бистра и северните делови на Крчин. Средишниот дел на националниот парк го зафаќа долината и сливот на реката Радика. Во склопот на националниот парк е и Мавровското вештачко езеро.

## Природни богатства
thumb|250px|right| Шумата во Маврово

Во границите на паркот се среќаваат голем број на интересни морфолошки форми: речни долини, клисури, водопади, карстни полиња, ували, вртачи, пештери, циркови, леднички езера, разни видови на денудациони облици и сл. Од растителноста на паркот најголема застапеност има заедницата од горска букова шума.
Во границите на националниот парк Маврово се наоѓаат преку 52 планински врвови со надморска висина над 2000м од кои попознати се врвот Меденица на планината Бистра, Веливар, Сандакташ и др.
Посебно значење за националниот парк Маврово има врвот Голем Кораб (2764 мнв.) кој е воедно и највисок врв во Р Македонија  а со тоа и највисока точка на паркот . Најниската точка на националниот парк Маврово е на 600 мнв. и се наоѓа на самото место каде што Мала Река се влева во реката Радика.

## Флора и фауна
thumb|250px|right| Дива мечка во Маврово
Како резултат на големата разноликост на релјефот, националниот парк Маврово се одликува со извонредно флористичко богатство, коешто се состои од над 1000 видови виши растенија, од кои, 38 се дрвни видови, 35 грмушки а околу шеесетина се ендемски, реликтни или ретки видови. НП Маврово претставува класично наоѓалиште за 7 растителни видови, единствено е наоѓалиште во Македонија за 12 ретки растителни видови а во границите на паркот се сретнуваат уште 33 видови растенија коишто се многу ретки во останатите делови на Македонија.Националниот парк Маврово е единствено наоѓалиште во републикава за 12 ретки растителни видови а во неговите граници се среќаваат уште 33 други видови на растенија кои се многу ретки во останатите делови од државава.
Фауната на националниот парк Маврово исто така се одликува со значителна разноликост. Таа се состои од 140 видови птици, од кои, позначајни се: сивиот сокол, орелот крстач, суриот (златен) орел, шумскиот ут, големиот був, ливадската еја, степската еја, како и 11 видови водоземци, 12 видови на влекачи и 39 видови цицачи. Од цицачите најважни се: мечката, рисот, дивокозата и дивата мачка....

## Галерија


Податотека:Влезот во НП „Маврово“.jpg|Влезот на националниот парк
Податотека:Bistra- Nacionalen Park Mavrovo.JPG|На Бистра, дел од националниот парк
Податотека:Galicnik Juni 2009 (21).JPG|Поглед на Галичник, дел од националниот парк
Податотека:Iglesia de San Nicolás, Mavrovo, lago Mavrovo, Macedonia, 2014-04-17, DD 18.JPG|Мавровското Езеро во зима
Податотека:Korab 4.JPG|Поглед на Кораб
Податотека:Mavrovsko ezero 2014.jpg|Поглед кон Мавровското Езеро
Податотека:Na Golem Krchin.jpg|Осамен коњ на планината Крчин, дел од националниот парк
Податотека:Smena na godisno vreme vo Mavrovo.jpg|Промената на годишните времиња во Маврово
Податотека:Мавровско езеро, Црн Камен.JPG|Мавровското Езеро сликано од месноста Црн Камен
Податотека:Галичник во лето.jpg|Галичник за време на летото
Податотека:Национален парк „Маврово“ 190.jpg|Патоказ за НП „Маврово“
Податотека:Поглед кон дел од Корабски масив.jpg|Поглед кон Корапскиот Масив
Податотека:Управата на Јавната Установа Национален парк Maврово.jpg|Управаната зграда на Националниот парк Maврово


## Наводи

## Надворешни врски

* Национален парк Маврово
* Официјално мрежно место на НП Маврово 

Маврово
Категорија:МСЗП-Категорија II